Un aliat cheie al Occidentului se clatină sub presiunea Moscovei și riscă să se transforme într-o dictatură pe modelul Rusiei lui Putin
Moștenirea dureroasă a înfrângerii militare pe care Georgia a suferit-o în 2008, când a fost invadată de armata rusă, încă influențează politicile din această țară, relatează The Wall Street Journal. În ultimele luni, în timp ce Rusia a preluat inițiativa pe frontul din Ucraina, guvernul de la Tbilisi s-a apropiat de Moscova și s-a distanțat tot mai mult de vechile sale aspirații pro-occidentale, iar mulți georgieni consideră că următoarele alegeri parlamentare ar putea fi un moment critic pentru țara lor.